31.7.2014 Jurnalul Oficial al Uniunii Europene L 229/13 DECIZIA 2014/512/PESC A CONSILIULUI din 31 iulie 2014 privind măsuri restrictive având în vedere acţiunile Rusiei de destabilizare a situației în Ucraina CONSILIUL UNIUNII EUROPENE, având în vedere Tratatul privind Uniunea Europeană, în special, articolul 29, întrucât: (1) La 6 martie 2014, şefii de stat sau de guvern ai Uniunii Europene au condamnat cu fermitate încălcarea gratuită a suveranității şi integrității teritoriale a Ucrainei de către Federația Rusă și au îndemnat Federația Rusă să își retragă imediat forțele armate către zonele de staționare permanentă a acestora, în conformitate cu acordurile relevante. Aceştia au declarat că orice nouă acţiune a Federației Ruse în direcţia destabilizării situației din Ucraina ar duce la consecințe suplimentare şi de anvergură pentru relațiile dintre Uniunea Europeană şi statele sale membre, pe de o parte, și Federația Rusă, pe de altă parte, într-o serie vastă de domenii economice. (2) La 17 martie 2014, Consiliul a adoptat Decizia 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (), prin care Consi- liul a impus restricții de călătorie și măsuri de înghețare a activelor. (3 La 21 martie 2014, Consiliul European a reamintit declaraţia şefilor de stat sau de guvern din 6 martie 2014 și a solicitat Comisiei și statelor membre să pregătească posibile măsuri specifice. (4) La 27 mai, 27 iunie și 16 iulie 2014, şefii de stat sau de guvern ai Uniunii Europene au luat act de faptul că sunt în curs lucrări pregătitoare desfăşurate de către Comisie, SEAE şi statele membre cu privire la posibile măsuri specifice, astfel încât să se poată întreprinde noi acţiuni fără întârziere. (5) La 22 iulie, Consiliul a îndemnat Federația Rusă să își folosească în mod activ influența asupra grupărilor armate ilegale, pentru a obține accesul total, imediat, sigur şi securizat la locul doborârii avionului MH17 al liniilor aeriene malaysiene în Doneţk, cooperarea deplină cu activitatea de recuperare a rămăşițelor pământeşti și a obiec- telor personale şi cooperarea în totalitate cu ancheta independentă, inclusiv accesul neîngrădit la locul respectiv, atât timp cât va fi necesar pentru anchetă și pentru eventualele investigații ulterioare. (6)  Consiliul îndeamnă totodată Rusia să stopeze fluxul din ce în ce mai mare de arme, de echipament și de militanți peste graniță, pentru a se obține rezultate rapide și tangibile în ceea ce privește detensionarea. De asemenca, Consiliul a îndemnat Rusia să își retragă trupele suplimentare din zona de frontieră. (7)  În plus, Consiliul a reamintit angajamentele anterioare ale Consiliului European și și-a exprimat disponibilitatea de a introduce fără întârziere un pachet suplimentar de măsuri restrictive semnificative, în cazul în care cooperarea deplină și imediată din partea Rusiei cu privire la cererile menționate anterior nu se concretizează. Consiliul a solicitat Comisiei şi SEAE să își finalizeze lucrările pregătitoare privind posibile măsuri specifice şi să prezinte, până la 24 iulie, propuneri pentru luarea de măsuri, inclusiv privind accesul la piețele de capital, apărare, produ- sele cu dublă utilizare și tehnologiile sensibile, inclusiv în sectorul energetic. (8) Având în vedere gravitatea situației, Consiliul că este oportun să ia măsuri restrictive ca răspuns la acţiunile Rusiei de destabilizare a situației din Ucraina. (9) În acest context, este oportun să se interzică tranzacțiile, acordarea de servicii financiare sau de investiții sau tran- zacționarea de noi obligațiuni sau titluri de capital sau alte instrumente financiare similare având o scadență care depășeşte 90 de zile şi care sunt emise de instituții financiare ruseşti de stat, cu excepția instituțiilor stabilite în Rusia care au statut internațional şi care au fost instituite în temeiul unor acorduri interguvernamentale cu Rusia, în calitate de acţionar. Aceste interdicții nu aduc atingere acordării de împrumuturi acestor instituții financiare ruse de stat sau de către aceste instituții, indiferent de scadență. () JOL78,17.3.2014,p.16.